उनकी अंतिम यात्रा में ऑस्ट्रेलियाई टीम के उनके साथी, भारतीय क्रिकेट टीम के कुछ सदस्य, ऑस्ट्रेलियाई प्रधानमंत्री टोनी एबट शामिल थे.

सिडनी क्रिकेट ग्राउंड पर खेले गए शैफ़ील्ड शील्ड के एक मैच के दौरान पिछले हफ़्ते मंगलवार को फ़िलिप ह्यूज़ के हेलमेट पर शॉन एबट की एक बाउंसर गेंद लग गई थी.

अस्पताल में मौत

इससे वो गंभीर रूप से घायल हो गए थे. उन्हें सिडनी के एक अस्पताल में दाखिल कराया गया था. जहाँ इलाज के दौरान गुरुवार को उनकी मौत हो गई थी.

ह्यूज़ के अंतिम संस्कार में शामिल होने आए ऑस्ट्रेलियाई क्रिकेट टीम के कप्तान माइकल क्लार्क अपने आंसू रोक नहीं पाए.

ह्यूज़ मैक्सविल में ही पले-बढ़े थे. उनके अंतिम संस्कार का ऑस्ट्रेलिया के राष्ट्रीय चैनल पर लाइव प्रसारण किया गया. इसके अलावा इसे ऑस्ट्रेलिया के कई बड़े शहरों में बड़े-बड़े स्क्रीन पर दिखाया गया.

अंतिम संस्कार सिडनी क्रिकेट ग्राउंड में भी दिखाया गया.

खेल भावना

क़रीब डेढ़ घंटे तक चली श्रद्धांजलि सभा में क्लार्क ने कहा, "फ़िलिप की भावना, जो अब हमेशा के लिए हमारे खेल का हिस्सा है. यह भावना अब उस खेल के लिए संरक्षक के रूप में काम करेगी जिसे ... अधिकतम 4000 वर्णों के लिए लेख जारी रखें:
हम प्यार करते हैं."

मैक्सविल हाई स्कूल में आयोजित श्रद्धांजलि सभा में क़रीब एक हज़ार लोगों ने भाग लिया.

इस अवसर पर ह्यूज़ के माता-पिता ग्रेग और वर्जीनिया, भाई-बहन जेसन और मेगन मौजदू थे. श्रद्धांजलि सभा में मौज़ूद लोगों में शॉन एबट भी शामिल थे, जिनकी गेंद पर ह्यूज घायल हुए थे.

करिअर का आगाज

इसके अलावा पूर्व ऑस्ट्रेलियाई क्रिकेट खिलाड़ी शेन वार्न, ग्लैन मैकग्रॉ, रिकी पॉन्टिंग, एडम गिलक्रिस्ट, स्टीव वॉ और जस्टिन लैंगर, वेस्ट इंडीज के पूर्व क्रिकेटर ब्रायन लारा और न्यूज़ीलैंड के पूर्व आलराउंडर रिचर्ड हैडली भी मौज़ूद थे.

फ़िलिप ह्यूज़ अगर ज़िंदा होते तो बीते 30 नवंबर को वो 26 साल के हो गए होते. उन्हें भारत के साथ टेस्ट शृंखला में टीम में शामिल किए जाने की संभावना थी.

ह्यूज ने 26 टेस्ट मैचों में ऑस्ट्रेलिया का प्रतिनिधित्व किया. उन्होंने 2009 में दक्षिण अफ्रीका के ख़िलाफ़ 20 साल की उम्र में अपने टेस्ट करियर की शुरुआत की थी.

(बीबीसी हिन्दी के एंड्रॉएड ऐप के लिए 

यहां क्लिक करें. आप हमें 

फ़ेसबुक और 

ट्विटर पर भी फ़ॉलो कर सकते हैं.)